บาทเปิด 30.55 บาทต่อดอลลาร์ แข็งค่า
เงินบาทเปิดตลาด 30.55 บาทต่อดอลลาร์ แข็งค่าเกาะกลุ่มภูมิภาค นักลงทุนคลายกังวลสถานการณ์ฮ่องกง-เบร็กซิท
5 ก.ย. 2562

เงินบาทเปิดตลาด 30.55 บาทต่อดอลลาร์ แข็งค่าเกาะกลุ่มภูมิภาค นักลงทุนคลายกังวลสถานการณ์ฮ่องกง-เบร็กซิท
นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 30.55 บาท/ดอลลาร์ แข็งค่าเกาะกลุ่มภูมิภาค นักลงทุนมีการขายสินทรัพย์ปลอดภัยหลังคลายกังวลสถานการณ์ในฮ่องกงที่คลายความตึงเครียด และ สถานการณ์ Brexit ที่ผ่อนคลายลง
นักบริหารเงิน ประเมินกรอบการเคลื่อนไหวของเงินบาทวันนี้ 30.50-30.60 บาท/ดอลลาร์
"แนวรับที่ 30.50 ถือว่าสำคัญเพราะหากหลุดไป จะไปลึกกว่านี้"นักบริหารเงิน กล่าว
สำหรับคืนนี้ติดตามการประกาศตัวเลขดัชนีภาคบริการเดือนส.ค.จากสถาบันจัดการด้านอุปทานของสหรัฐ (ISM) และตัวเลขการจ้างงานนอกภาคเกษตรของสหรัฐฯ ในคืนพรุ่งนี้